Michele Novaro

Hi Michele Novaro (; 23 Disyembre 1818 – 20 Oktubre1885) usá nga Italyano nga kompositor.

Biyograpiya

Natawo hi Novaro han 23 han Disyembre 1818 ha Genova, nga diin nag-aram hiyá hin pagkomposo ngan pagkanta. Hi Novaro kilalado hin duro nga amo an kompositor han musika han Italyano nga nasodnon nga awit, Il Canto degli Italiani (mga laray ni Goffredo Mameli), nga mas kilalado ha Italya nga Inno di Mameli (Himno ni Mameli).

Kumbensido nga liberal hi Novaro ngan ginhalad niyá an iya mga talento hin pagkomposo han kausa hin paghiusa han Italya nga waray magkuha hin mga personal nga ganansya. Namatay hiyá nga kablas han 20 Oktubre 1885, ha kataposan hin kinabuhi nga hura hin kakurian ha panalapi ngan ha pamati hin lawas. Ginlubóng hiyá ha Sementeryo Monumental han Staglieno ha Genova.

Mga ginkomposo
 Ö mego pe forsa, opera buffa nga an mga laray ginsurat ni Niccolò Bacigalupo ha Genovahanon (Genova 1874)
 Una battaglia  ngan iba nga mga piesa para han orkestra
 Musica da camera
 Ballabili
 La raccolta Viva l'Italia!, contenente la storia
 An himno nga Fratelli d'italia mga laray ni Goffredo Mameli, orihinal nga titulo Il Canto degli Italiani
 Iba nga mga himno hin gera, sugad han Suona la tromba mga laray ni Goffredo Mameli
 Liriche

Mga pinambasaran

Mga sumpay ha gawás

Mga Italyano nga kompositor
Mga namatay han 1885
Mga natawo han 1818
Musika
Italya
Politika